SCC-SCCC-TPIPL ร่วง! แพนิก “สรรพสามิต” ส่อรีดภาษีคาร์บอนสูง
SCC-SCCC-TPIPL ร่วง! หวั่นกระทบ “สรรพสามิต" หาแนวทางเก็บ “carbon tax” รีดภาษีในกลุ่มสินค้าปล่อยคาร์บอนสูง อาทิ ปูนซีเมนต์ เหล็ก อะลูมิเนียม ปุ๋ยเคมี และไฟฟ้า
SCC-SCCC-TPIPL ร่วง! หวั่นกระทบ “สรรพสามิต" หาแนวทางเก็บ “carbon tax” รีดภาษีในกลุ่มสินค้าปล่อยคาร์บอนสูง อาทิ ปูนซีเมนต์ เหล็ก อะลูมิเนียม ปุ๋ยเคมี และไฟฟ้า
14 ก.ย. 2565

ผู้สื่อข่าวรายงานว่า วันนี้ (14 ก.ย. 65) ณ เวลา 11:29 น. บริษัทที่อาจกระทบจากกรณีสรรพสามิตเดินหน้าศึกษาแนวทางเก็บ “carbon tax” รีดภาษีในกลุ่มสินค้าปล่อยคาร์บอนสูง อาทิ ปูนซีเมนต์ เหล็ก อะลูมิเนียม ปุ๋ยเคมี และไฟฟ้า ผลดังกล่าวส่งผลให้หุ้นที่เกี่ยวของเกิดการแพนิกเทขายเพื่อลดความเสี่ยงออกมาก่อน
นำโดย บริษัท ปูนซิเมนต์ไทย จำกัด(มหาชน) หรือ SCC ราคาหุ้นอยู่ที่ระดับ 347.00 บาท ลบไป 7.00 บาท หรือลงไป 1.98% สูงสุดที่ระดับ 352.00 บาท ต่ำสุดที่ระดับ 346.00 บาท ด้วยมูลค่าการซื้อขาย 1.79 พันล้านบาท
บริษัท ปูนซีเมนต์นครหลวง จำกัด (มหาชน) หรือ SCCC ราคาหุ้นอยู่ที่ระดับ 158.50 บาท ลบไป 0.50 บาท หรือลงไป 0.31% สูงสุดที่ระดับ 158.50 บาท ต่ำสุดที่ระดับ 157.50 บาท ด้วยมูลค่าการซื้อขาย 2.58 ล้านบาท
บริษัท ทีพีไอ โพลีน จำกัด (มหาชน) หรือ TPIPL ราคาหุ้นอยู่ที่ระดับ 1.75 บาท ลบไป 0.01 บาท หรือลงไป 0.57% สูงสุดที่ระดับ 1.76 บาท ต่ำสุดที่ระดับ 1.73 บาท ด้วยมูลค่าการซื้อขาย 20.06 ล้านบาท
สะท้อนไปในทิศทาง บริษัทหลักทรัพย์ โนมูระ พัฒนสิน จำกัด (มหาชน) ระบุในบทวิเคราะห์เมื่อวันที่ 13 ก.ย. 65 ว่าจากกรณี สรรพสามิตเดินหน้าศึกษาแนวทางเก็บ “carbon tax” รีดภาษีในกลุ่มสินค้าปล่อยคาร์บอนสูง อาทิ ปูนซีเมนต์ เหล็ก อะลูมิเนียม ปุ๋ยเคมี และไฟฟ้า เพื่อผลักดันอุตสาหกรรม-บริการ ที่เป็นมิตรต่อสิ่งแวดล้อมให้เติบโตได้มากขึ้น ย้ำทั่วโลกเริ่มเก็บภาษีคาร์บอนแล้ว ขณะที่ไทยต้องชัดเจนภายในปี 23 จิตวิทยาลบต่อ SCC, SCCC, TPIPL และโรงไฟฟ้า ซึ่งกลุ่มจำหน่ายปูนติดตามแนวทางผลักภาระให้ลูกค้าในระยะถัดไป ส่วนโรงไฟฟ้าต้องให้ติดตามเงื่อนไข PPA ว่าจะปรับปรุงได้หรือไม่